**DELTAGERINFORMATION TIL PATIENTER OG PÅRØRENDE**

**Titel:** Non-farmakologisk håndtering af agitation på en intensiv afdeling – et delphi studie

**Registreringsnummer:** 15710

**Projektsponsor:** Flinders University

**Sted:** Online, med både danske og australske deltagere

**Ledende forsker**

Anne Mette Adams, ph.d.-studerende, Flinders University.

Institut for Sygepleje og Sundhedsvidenskab

Sturt Road, Bedford Park, South Australia, 5052

Telefon: +61 487772602

E-mail: mette.adams@flinders.edu.au

**Hovedvejleder**

Dr. Tiffany Conroy, Flinders University,

Institut for Sygepleje og Sundhedsvidenskab

Telefon: +61 8201 3246

**Associerede vejledere**

Professor Diane Chamberlain, Flinders University, South Australia

Professor Mette Grønkjær, Aalborg Universitet, Danmark

Dr. Charlotte Brun Thorup, Aalborg Universitetshospital, Danmark

**1. Introduktion**

Du inviteres til at deltage i denne undersøgelse, fordi du har haft personlig erfaring med agitation på en intensiv afdeling enten som tidligere patient eller som pårørende. Før du beslutter dig, er det vigtigt, at du forstår, hvorfor denne forskning bliver udført, og hvad den vil indebære. Tag dig gerne god tid til at læse dette dokument og stil spørgsmål, hvis der er noget, du gerne vil have mere information om.

**2. Hvorfor er denne undersøgelse vigtig?**

Denne undersøgelse har til formål at udvikle en klinisk retningslinje for non-farmakologisk håndtering af agitation hos patienter på intensive afdelinger. Agitation er karakteriseret ved en mærkbar ændring i adfærd som øget rastløshed, uro, irritabilitet, angst, forvirring og aggression og er meget almindelig på en intensiv afdeling. Agitation kan være farlig for patienten og bekymrende for både patienter, pårørende og klinikere og skal derfor håndteres på den mest hensigtsmæssige måde.

Medicin er vigtig, når man behandler underliggende årsager til agitation og er nogle gange afgørende for patientsikkerheden, men medicin har ofte bivirkninger. Derfor opfordres klinikere til også at overveje metoder, der ikke involverer medicin, de såkaldte non-farmakologiske metoder.

Med råd fra en dansk–australsk rådgivningsgruppe og med baggrund i den eksisterende litteratur er der identificeret flere anbefalinger. Vi har nu brug for input fra klinikere, forskere og tidligere patienter og pårørende for bedre at forstå, i hvor høj grad man kan forvente at anbefalingerne er effektive og mulige at anvende.

**3. Hvem er ansvarlig for projektet?**

Anne Mette Adams gennemfører denne undersøgelse som en del af forskningen i hendes ph.d- forløb ved Flinders University i Australien. Undersøgelsen støttes af et team af erfarne forskere fra både Flinders University og Aalborg Universitet i Danmark. Dette projekt har også modtaget økonomisk støtte fra foreningen *Australian College of Critical Care Nurses*.

**4. Skal jeg deltage i denne undersøgelse?**

Dette er et forskningsprojekt, og det er frivilligt om du vil deltage. Hvis du ikke ønsker at deltage, vil din nuværende og fremtidige kontakt til sundhedsvæsentet ikke blive påvirket på nogen måde. Du kan også trække dig fra undersøgelsen når som helst, efter du er påbegyndt. Du skal dog være opmærksom på, at data indsamlet frem til det tidspunkt, du trækker dig ud af projektet, vil indgå i forskningsprojektet.

**5. Hvad forventes der af dig?**

Forskerne forventer ikke, at spørgsmålene vil forårsage nogen ubehag for dig.

Hvis du accepterer at deltage i forskningsundersøgelsen, vil du blive bedt om:

* At deltage i tre online-undersøgelser (også omtalt som runder) over en periode på 5 måneder. Du modtager et link til undersøgelserne i en e-mail. Der vil blive givet instruktioner for hver undersøgelse. Du vil blive bedt om at vurdere og kommentere på en liste med anbefalinger. Efter hver undersøgelse vil forskerne se på resultaterne, ændre i anbefalingerne på baggrund af resultater fra undersøgelsen og udarbejde et nyt spørgeskema til næste spørgerunde. De anbefalinger, der er opnået enighed omkring, vil blive inkluderet i den endelige retningslinje.
* At bruge mellem 20-50 minutter på hver undersøgelsesrunde. Tiden vil variere. Det forventes, at første runde kræver mest tid.
* At gennemføre hver undersøgelsesrunde inden for to uger.

**6. Fordele ved undersøgelsen**

Det er ikke sikkert, at din deltagelse i projektet vil gavne dig direkte. Vi forudser dog, at resultaterne vil gavne patienter på intensive afdelinger, klinikere, undervisere, politikere, forskere og muligvis pårørende.

**7. Som tak for din hjælp, vil vi tilbyde**

Efter at have udfyldt det tredje og sidste spørgeskema vil du modtage 240 dkk som tak for din hjælp.

**8. Privatliv og fortrolighed**

Kun ph.d. studerende Anne Mette Adams har adgang til de individuelle oplysninger, du har givet. Du vil forblive anonym overfor de andre deltagere under hele denne undersøgelse. Dit privatliv og din fortrolighed vil til enhver tid blive repekteret. Forskningsresultaterne vil blive præsenteret på konferencer og i tidsskrifter. Du vil ikke blive navngivet, og dine individuelle oplysninger vil ikke kunne identificeres uden dit udtrykkelige samtykke. Ingen data, herunder identificerbare, ikke-identificerbare og afidentificerede datasæt, vil blive delt eller brugt i fremtidige forskningsprojekter uden dit udtrykkelige samtykke.

**9. Opbevaring af data**

De indsamlede oplysninger vil blive opbevaret sikkert på en password beskyttet computer ved Flinders University under hele undersøgelsen og indtil fem år efter projektets afslutning. Efter denne periode vil alle data blive slettet i henhold til Flinders universitets protokoller.

**10. Hvor kan jeg finde resultatet af projektet?**

Et resumé af resultatet vil blive sendt til alle deltagere via e-mail.

**11. Spørgsmål og bekymringer**

Dette projekt vil blive udført i overensstemmelse med Australsk og Dansk videksnabeetisk komite. Dette dokument er udviklet for at beskytte de personer, der accepterer at deltage projektet.

Undersøgelsen er blevet godkendt af *Central Adelaide Local Health Network Human Research Ethics committee* i Syd Australien. Undersøgelsen har også modtaget tværinstitutionel godkendelse af Flinders Universitet og er registreret ved Region Nordjylland.

**12. Hvad gør jeg, hvis jeg vil deltage?**

Hvis du har lyst til at deltage i projektet, skal du følge linket i dit invitationsbrev. Dette fører dig til den første spørgerunde. I begyndelsen af ​​hver spørgerunde vil du blive bedt om at give dit samtykke til at deltage.

For yderligere spørgsmål eller information er du meget velkommen til at kontakte mig på mette.adams@flnders.edu.au

Med venlig hilsen,

Anne Mette Adams

Ph.d. studerende

Institut for Sygepleje og Sundhedsvidenskab

Flinders Universitet, Australien.